⇒ RUJUKAN KONTRAK diantara PEMAIN dan KELAB Kontrak ini dibuat pada __________ hari bulan ___________ 20__ DIANTARA PEMAIN (No. K/P) yang beralamat di __________ DAN KELAB (No. Pendaftaran) yang beralamat di ___________ PEMAIN dan KELAB dirujuk berasingan sebagai "Pihak" atau secara kolektif sebagai "Pihak-Pihak". BAHAWASANYA : A. B. C. D. PEMAIN merupakan seorang pemain professional permainan Sukan Elektronik di Malaysia yang mana butir-butir PEMAIN adalah sepertimana di dalam LAMPIRAN A Kontrak ini. KELAB merupakan sebuah syarikat/persatuan yang berdaftar di bawah undang-undang Malaysia yang mana butir-butir KELAB secara terperinci adalah sepertimana di dalam LAMPIRAN B Kontrak ini. KELAB berhasrat untuk melantik PEMAIN sebagai pekerja untuk KELAB tersebut dan PEMAIN telah menyatakan persetujuan terhadap Hasrat tersebut tertakluk kepada terma dan syarat di dalam Kontrak ini. Pihak-pihak dalam melaksanakan perkara-perkara di atas berhasrat memeterai perjanjian ini bagi mengawal selia hubungan di antara satu sama lain dan untuk menyatakan hak tugas dan tanggungjawab masing-masing dan perjanjian bersama berkaitan dengan hubungan kedua-dua Pihak. DENGAN INI DIPERSETUJUI OLEH PIHAK-PIHAK SEPERTI BERIKUT : 1. TEMPOH PERJANJIAN a. Pihak-pihak dengan ini bersetuju bahawa Kontrak ini hendaklah berkuat kuasa pada ____ dan berkuatkuasa selama tempoh ____ tahun. b. Kontrak ini boleh diperbaharui untuk tempoh lanjut tertakluk kepada persetujuan bersama secara bertulis oleh kedua-dua Pihak. 2. PENDAPATAN, IMBUHAN, LAIN - LAIN ELAUN DAN KOS PENGURUSAN. a. KELAB bersetuju untuk membayar kepada PEMAIN, butiran sepertimana berikut :-
3. i. ii. Pendapatan yang harus dibayar atas balasan sumbangan fizikal dan mental Gaji berjumlah Ringgit Malaysia _____ pada setiap bulan dan harus dibayar sebelum hari yang ke-tujuh kitaran bulan baru. PEMAIN bersetuju untuk PASUKAN KELAB melakukan potongan gaji mengikut panduan undang-undang pekerja bagi tujuan simpanan KWSP, PERKESO 1 dan Potongan Cukai Pendapatan (jika layak). Pendapatan sepertimana (i) di atas, adalah tetap dan sebarang perubahan terhadap status PEMAIN kepada simpanan harus dipersetujui secara bersama-sama oleh pihak-pihak; iii. Pendapatan bagi aktiviti penstriman, kandungan tambahan di laman web dan media sosial dan promosi yang dilakukan oleh PEMAIN (sekiranya ada) berjumlah Ringgit Malaysia _____ (mengikut ketetapan yang dipersetujui pihak-pihak),; Imbuhan kemenangan perlawanan atau bonus prestasi (sekiranya ada) berjumlah Ringgit Malaysia _____ (mengikut ketetapan yang dipersetujui pihak-pihak),; Imbuhan penerimaan tajaan (sekiranya ada) berjumlah Ringgit Malaysia _____ (mengikut ketetapan yang dipersetujui pihak-pihak),; Imbuhan keuntungan bagi jualan barangan dagangan KELAB (sekiranya ada) berjumlah Ringgit Malaysia _____ mengikut ketetapan yang dipersetujui pihak-pihak), iv. v. vi. b. PEMAIN bersetuju untuk membayar kepada KELAB, butiran sepertimana berikut :- i. ii. iii. Kemudahan dan perkhidmatan (sekiranya ada) berjumlah Ringgit Malaysia _____ (mengikut ketetapan peratusan yang dipersetujui pihak-pihak); Kos lewat bayar bagi setiap pendapatan dan imbuhan yang layak diterima oleh PEMAIN sepertimana di dalam Klausa 2(a) di atas pada kadar ___ peratus setahun bermula dari tarikh lewat bayar ke tarikh penyelesaian penuh kepada PEMAIN; dan Lain-lain kos berbangkit yang dipersetujui pihak-pihak (sekiranya ada). KEWAJIPAN PIHAK-PIHAK a. Kewajipan PEMAIN i. Mematuhi jadual kerja termasuk aktiviti bagi latihan secara sendiri atau bersama jurulatih professional dan perlawanan yang ditetapkan oleh Kelab; ii. Melakukan penstriman di platform-platform media (sekiranya ada) iii. Memaklumkan status tajaan dan pra-syarat termasuk sekatan penajaan yang diterima secara peribadi kepada KELAB (sekiranya ada); iv. Menghadiri upacara promosi secara maya atau fizikal mengikut terma-terma yang dipersetujui dengan pihak penaja (sekiranya ada); v. Menyediakan kandungan tambahan dan frekuensi bagi tujuan penstriman, hantaran blog, media sosial termasuk tetapi tidak terhad kepada temu bual dan wawancara. Kandungan tambahan yang disediakan mestilah mematuhi garis panduan dan undang-undang yang ditetapkan; vi. Menjaga tatatertib, tingkah laku dan reputasi sepanjang tempoh Kontrak termasuk tingkah laku di media sosial dan ketika pertandingan; dan vii. Memastikan persekitaran sukan yang selamat, dihormati, saksama dan bebas daripada semua bentuk keganasan kepada atlet. b. Kewajipan KELAB i. Membuat bayaran kepada Pemain sepertimana dipersetujui di Klausa 2 di atas;
4. 5. ii. Menyediakan jadual kerja yang adil dan merangkumi jadual latihan dan perlawanan yang melibatkan PEMAIN. PEMAIN dan KELAB mestilah bersetuju dengan 45 jam maksimum bagi setiap minggu tidak termasuk hari cuti; iii. Menyediakan peralatan termasuk penyelenggaraan untuk PEMAIN termasuk internet akses dan kemudahan-kemudahan lain (sekiranya ada); iv. Memaklumkan status tajaan dan pra-syarat termasuk sekatan penajaan yang diterima oleh pasukan PEMAIN dan imbuhan yang akan diterima PEMAIN (sekiranya ada); v. Mendapatkan kebenaran daripada PEMAIN sekiranya barangan dagangan KELAB mengandungi nama asal atau nama dalam permainan (in-game), imej, gambar PEMAIN untuk tujuan jualan dan/atau promosi serta jumlah imbuhan yang harus dibayar kepada PEMAIN; vi. Memberikan perlindungan insurans dan penjagaan kesihatan termasuk kad perubatan kepada PEMAIN; vii. Memastikan persekitaran sukan yang selamat, dihormati, saksama dan bebas daripada semua bentuk keganasan kepada atlet; dan viii.Menanggung kos penyertaan perlawanan yang tersenarai dalam kalender pasukan. PENAMATAN DAN KESAN PENAMATAN KONTRAK a. Pihak-pihak dengan ini bersetuju bahawa Kontrak ini tamat pada ______, kecuali kedua-dua Pihak bersetuju memperbaharui Kontrak ini. b. Kontrak ini boleh ditamatkan oleh PEMAIN sebelum tamat tempoh dan dengan segera, apabila berlakunya sebarang daripada yang berikut :- i. KELAB melakukan kemungkiran di bawah Kontrak ini termasuk tetapi tidak terhad kepada kegagalan untuk membuat pembayaran seperti mana Klausa 2 di atas; ii. KELAB ingkar terhadap sebarang kewajipan atau terma dan syarat Kontrak ini, dan sekiranya pengingkaran tersebut boleh diperbaiki, KELAB gagal untuk memperbaiki keingkaran itu dalam tempoh ____ hari dari notis bertulis oleh PEMAIN kepada KELAB; iii. KELAB menggunakan hak intelek, tag permainan dan hak imej PEMAIN tanpa persetujuan PEMAIN; iv. KELAB memberhentikan pengendalian perniagaannya, pembubaran atau ditutup, lain atau menjual memasukkan atau menggabungkan dengan atau ke dalam entiti sebahagian besar asetnya. c. Penamatan Kontrak ini tidak boleh memberi kesan atau mengurangkan sebarang kewajipan atau hak-hak yang timbul sebelum tarikh penamatan. Sebarang Pendapatan, Imbuhan, Elaun dan lain-lain kos yang tertunggak akan terhutang dan perlu dibayar oleh KELAB kepada PEMAIN mengikut terma Kontrak ini. d. Pihak-pihak harus memulangkan kepada pihak yang lagi satu semua akses, data, bahan rujukan, manual, dokumentasi, perisian dan semua yang berkaitan yang diberikan kepada PEMAIN untuk tujuan pekerjaan sepanjang tempoh Kontrak ini. HARTA INTELEK - TAG PERMAINAN DAN HAK IMEJ PEMAIN a. Pihak-pihak bersetuju bahawa harta intelek yang dihasilkan oleh PEMAIN semasa waktu bekerja adalah milik KELAB melainkan KELAB menyatakan sebaliknya atau membayar kepada PEMAIN jumlah yang dipersetujui secara bersama. b. Pihak-pihak bersetuju bahawa tag permainan dan imej yang digunakan oleh PEMAIN semasa bersaing adalah milik mutlak PEMAIN melainkan PEMAIN bersetuju untuk menyerahkan tag permainan dan imej tersebut secara lesen bagi kegunaan KELAB untuk tempoh Kontrak ini.
c. Pihak-pihak bersetuju bahawa KELAB harus memohon kebenaran bertulis daripada PEMAIN tujuan jualan barangan dagangan dan sebelum menggunakan hak Imej PEMAIN bagi membayar imbuhan keuntungan bagi jualan barangan dagangan KELAB kepada PEMAIN. 6. KERAHSIAAN Pihak-pihak tidak boleh mendedahkan sebarang maklumat yang diterima daripada Pihak yang mendedahkan termasuk dan tidak terhad kepada maklumat mengenai Kontrak ini kepada sebarang pihak ketiga tanpa persetujuan Pihak yang mendedahkan. Semua pendedahan maklumat di bawah Kontrak ini kepada Pihak penerima akan dianggap sebagai sulit melainkan khusus ditetapkan sebagai tidak sulit pada masa pendedahan. 7. NOTIS Semua notis atau komunikasi antara pihak-pihak hendaklah diberikan oleh penghantaran tangan, pos berdaftar atau mel elektronik kepada wakil PEMAIN atau KELAB. 8. MASA Masa merupakan intipati Kontrak ini. 9. PINDAAN Sebarang pindaan hendaklah dibuat secara bertulis melalui perjanjian tambahan, disahkan, ditandatangani serta dipersetujui oleh kedua-dua Pihak. 10. PENYERAHAN HAK Sebarang hak dan kewajipan pihak-pihak tidak boleh diserah hak, dipindah milik atau diinovasi secara keseluruhan dengan keizinan bertulis terlebih dahulu daripada pihak yang satu lagi. 11. DUTI SETEM Duti Setem yang harus dibayar bagi Kontrak ini akan ditanggung KELAB. PADA MENYAKSIKAN HAL DI ATAS, pihak-pihak kepada Kontrak ini telah menurunkan tandatangan pada hari dan tahun seperti tertera di atas. Ditandatangani oleh PEMAIN No Kad Pengenalan ] ] Disaksikan oleh _____________ Nama No Kad Pengenalan ] ] ] Ditandatangani oleh KELAB No Pendaftaran ] ] Disaksikan oleh _____________ Nama No Kad Pengenalan ] ] ]